İkincisi, yenə diffamasiya məsələsini qaldırdınız. Söhbət ondan gedir ki, diffamasiya haqqında qanunda böhtan və təhqirə görə cinayət məsuliyyəti aradan götürülür. İndi Pənah bəy dedi ki, mülki məsuliyyət var. Böhtan və təhqirin ictimai təhlükəli xarakteri mülki məsuliyyətə adekvat deyil. Xahiş edirəm, bunu qəbul edin. Biri, üzr istəyirəm, Sizin, mənim, yaxud başqasının ailəsini təhqir eləsə, onun mülki məsuliyyətə cəlb olunması Sizi qane edəcək? Etməyəcək axı. Özünüz də deyirsiniz ki, biz namusa, qeyrətə görə hər şeyə gedən xalqıq. Pənah bəy, biz də Sizə bunu deyirik. Düz də deyirsiniz. Məsələni başqa yerə yozmayın.